**சாப்லா சாலிக் (Shapla Salique)** **பர்சானா சாலிக்** என்றும் அழைக்கப்படும் இவர் வங்காளதேசத்தில் பிறந்த பிரித்தன் பாடகரும் மற்றும் பாடலாசிரியரும ஆவார். மேலும் இவர் ஆர்மோனியக் கலைஞரும் ஆவார்.

ஆரம்ப கால வாழ்க்கை
------------------

சாலிக் வங்காளதேசத்தில் பிறந்து, சில்ஹெட் மாவட்டத்தின் உஸ்மானி நகரின் தாஜ்பூரில் வளர்ந்தார். அங்கு இவர் அடிக்கடி தனது தந்தை, மாமா மற்றும் தாத்தா பாட்டி ஆகியோர் இசை நிகழ்ச்சிகளில் கலந்துகொள்வதைப் பார்ப்பார். அவர்கள் சில்ஹெட் பிராந்தியத்தில் புகழ்பெற்ற நாட்டுப்புற பாடகர்கள் ஆவர். இவரது தாத்தா அஸ்ஃபர் அலி இசையில் மிகுந்த ஆர்வம் கொண்டிருந்தார். சாலிக்கின் இசை ஆர்வத்தை குடும்பத்தினருக்குத் தெரிவித்தார். இவரின் சகோதரர் உச்சால் ஒரு கைம்முரசு இணைக் கலைஞராவார் .

1970 பிப்ரவரியில், சாலிக்கின் தந்தை அப்துஸ் சாலிக் (பிறப்பு 1952) ஐக்கிய இராச்சியத்திற்கு வந்தார். 1981ஆம் ஆண்டில், இவரது ஐந்து வயதில், சாலிக்கும் தாயார் ஹஸ்னா சாலிக் மற்றும் இரண்டு சகோதரர்களான உச்சால் (பிறப்பு 1973) மற்றும் சோச்சால் (பிறப்பு 1978) ஆகியோருடன் இவரது தந்தையுடன் சேர ஐக்கிய இராச்சியத்திற்கு வந்தனர். இவர்கள் லண்டனின் ஈஸ்ட் எண்டில் குடியேறினர். அங்கு சாலிக் வளர்ந்தார். இவரது தந்தை முதலில் பணியாளராக பணிபுரிந்தார். பின்னர் ஒரு உணவகத்தை நடத்துவதற்கு முன்பு ஒரு தையல் கடையை திறந்தார்.

சாலிக் ரெய்னின் அறக்கட்டளை பள்ளியில் பயின்றார். இசை, ஆங்கிலம் மற்றும் கலை ஆகிய மூன்று ஏ-நிலைகளைக் கொண்டிருந்தார். இசையில் பட்டம் பெற லீட்ஸ் பல்கலைக்கழகத்தில் சேர்ந்து , இவரது பாடல் வாழ்க்கையில் கவனம் செலுத்தினார்.

தொழில்
------

மூன்று வயதிலிருந்தே, சாலிக் இசை நிகழ்ச்சிகளை நடத்தி வருகிறார். லண்டனின் ஷாட்வெல்லில் 1979ஆம் ஆண்டில் இவரது தந்தையால் நிறுவப்பட்ட முதல் பிரிட்டிசு வங்காளதேச இசைக் குழுவான திசாரி சில்பி கோஸ்தி  என்பதில் 1985ஆம் ஆண்டு முதல் முதன்மை பாடகரானர்.

இந்த குழு சில்ஹெட்டி நாட்டுப்புற பாடல்கள் மற்றும் காஜி நஸ்ருல் இஸ்லாத்தின் படைப்புகளில் நிபுணத்துவம் பெற்றது. பல இசைத் தொகுப்புகள் மற்றும் தொலைக்காட்சி நிகழ்ச்சிகளில் சாலிக் திசாரியை முன்னிலைப் படுத்தினார். அத்துடன் இங்கிலாந்து மற்றும் வெளிநாடுகளில் 1980கள் மற்றும் 1990களில்  சேவ் தி சில்ட்ரன் என்ற அமைப்பிற்கு உதவுவதற்காக ராயல் ஆல்பர்ட் ஹாலில் ராயல்டிக்கு முன்னால் நிகழ்சியினை நிகழ்த்தினார்.

1996ஆம் ஆண்டில், சாலிக்கின் முதல் பிரதான பெங்காலி பாடல் "ஜியோலா" இங்கிலாந்தில் டி.ஜே.யின் ஜர்னிஸ் என்ற நிறுவனத்துடன் வெளியிடப்பட்டது. "ஜியோலா" என்ற பாடல் தொகுப்பை தனது ஜட்ஸ் ஜூல்ஸ் என்ற பெயரில் *டான்ஸ் வார்ஸ்* தொகுப்பிற்காக மறு ஆக்கம் செய்தார். அதைத் தொடர்ந்து இரண்டு தனி தொகுப்புகள்; 1997ஆம் ஆண்டில் *சியோனோ நா சியோனா*, ஒரு பாரம்பரிய நாட்டுப்புற சார்ந்த பெங்காலி தொகுப்பு, மற்றும் 2002ஆம் ஆண்டில், இந்தி பாப் தொகுப்பான *லாய் லாய்*, பாப்பி லஹிரி தயாரித்து இயற்றினார்.

கிழக்கு மற்றும் மேற்கு இரண்டிலிருந்தும் இசையால் சாலிக் செல்வாக்கு செலுத்தியுள்ளார். இவர் உலகளாவிய பிரதான இசை மற்றும் கவிதைகளையும் கதைகளையும் தனது வங்காளதேசத்தின் பாரம்பரியத்திலிருந்து இணைத்துள்ளார். இவர் தனித்துவமான ஆத்மார்த்தமான குரல் மற்றும் சக்திவாய்ந்த குரல்களால் அறியப்படுகிறார். இவரது இசை ஏற்பாடு ஜாஸ், பாப், ஃபங்க் மற்றும் ஆன்மாவுடன் இணைந்து பெங்காலி நாட்டு மக்களின் இணைவு ஆகும்.

குறிப்புகள்
-----------

1. 1 2 3 4 5  "Shapla Salique". Oitij-jo. Archived from the original on 4 ஆகஸ்ட் 2013. பார்க்கப்பட்ட நாள் 1 February 2014. `{{cite web}}`: Check date values in: `|archive-date=` (help)
2. ↑  "Sapla's success story". Surma இம் மூலத்தில் இருந்து 2 பிப்ரவரி 2014 அன்று. பரணிடப்பட்டது... பார்த்த நாள்: 1 February 2014.
3. ↑  Galleli, Alexandrina (17 October 2003). "Singing Sensation" இம் மூலத்தில் இருந்து 2 பிப்ரவரி 2014 அன்று. பரணிடப்பட்டது... பார்த்த நாள்: 1 February 2014.
4. ↑  "Shapla Salique". TEDxHousesOfParliament. 27 June 2013. Archived from the original on 15 April 2013. பார்க்கப்பட்ட நாள் 1 February 2014.
5. ↑  "Royal Performers". London: East London Advertiser. 8 December 1985 இம் மூலத்தில் இருந்து 2 பிப்ரவரி 2014 அன்று. பரணிடப்பட்டது... பார்த்த நாள்: 1 February 2014.
6. ↑  "Group face chop". London: East London Advertiser. 6 December 1985 இம் மூலத்தில் இருந்து 2 பிப்ரவரி 2014 அன்று. பரணிடப்பட்டது... பார்த்த நாள்: 1 February 2014.
7. ↑  "Shapla Salique". Rich Mix. 22 March 2013. Archived from the original on 20 February 2014. பார்க்கப்பட்ட நாள் 1 February 2014.

வெளி இணைப்புகள்
---------------